**РЕЗЮМЕ**

**НА ОТЧЕТ**

**ЗА ИЗПЪЛНЕНИЕТО НА ПРОГРАМНИЯ БЮДЖЕТ**

**КЪМ 30.06.2017 г.**

**НА**

**МИНИСТЕРСТВО НА ТУРИЗМА**

В приложения документ е направен преглед на изпълнението на политиката в областта на устойчивото развитие на туризма и е отчетена степента на изпълнение на бюджетните програми изпълнявани от Министерството на туризма.

Описани са степента на изпълнение на заложените стратегически и оперативни цели, допринасящи за постигане на политиката в областта на устойчивото развитие на туризма и степента на достигане на очакваната полза/ефект за обществото от постигането на стратегическата цел за съответната област на политика.

**БЮДЖЕТНА ПРОГРАМА „ПОДОБРЯВАНЕ НА ПОЛИТИКИТЕ И РЕГУЛАЦИИТЕ В СЕКТОРА НА ТУРИЗМА”**

***Цели на програмата:***

Приоритетните цели на програмата са съобразени с основните цели на провежданата правителствена политика в областта на туризма за създаване на условия за неговото развитие като приоритетен отрасъл за страната, а именно:

1. Диверсификация на националния туристически продукт, чрез развитие на интегрирани и специфични туристически продукти за различните категории туристи, изхождащи от естествените приоритети на България; насърчаване предоставянето на качествени услуги и защита правата и сигурността на потребителите.

2. Постигане на ефективна координация между институциите и интегриране на туризма в свързаните с него секторни политики. Взаимодействие с туристическия бизнес.

3. Създаване на система за ефективен контрол на качеството на предоставяните туристически услуги. Разработване въвеждането на единна информационна платформа за комуникация по защитени канали между вписаните в националния туристически регистър лица и заинтересованите такива от централни и териториални органи на изпълнителната власт.

4. Стимулиране на устойчивото развитие на туризма и намаляване на регионалните различия чрез създаване на силни регионални брандове.

5. Увеличаване на трудовата заетост в туризма и осигуряване на целогодишна ангажираност на кадрите в туризма.

6. Утвърждаване на България като лидер в туристическото развитие на ЕС и региона.

7. Организиране на процедурите по отдаване на морските плажове на концесия и под наем и последващ контрол по изпълнение на договорите.

Заложените в програмата цели се изпълняват в степен, съотносима с динамиката и особеностите на туристическия пазар при стриктно спазване на изискванията и регламентите както на национално ниво, така и в съответствие с водещите европейски и световни организации и политики.

***Продукти/услуги, предоставяни по програмата***

1. Оптимизиране на модела за планиране и управление на туристическото развитие на България с оглед постигане на висок и устойчив икономически растеж.

2. Позициониране на България, като туристическа дестинация в по-висок клас на световния туристически пазар като качество и добавена стойност, чрез реализиране на дейности по изпълнение на проекти с външно финансиране.

3. Подобряване на рамковите условия за стимулиране качеството на туристическия продукт, защитата на потребителите на туристически услуги и намаляване на клиентския риск на българските и чуждестранни потребители на националния туристически продукт. Мониторинг върху качеството на услугите в туристическите обекти и туристическия продукт, предлаган от България като туристическа дестинация, чрез системата за регистриране, категоризиране, сертифициране и вписване.

4. Провеждане на целенасочени и периодични маркетингови проучвания и анализи на туристическите пазари, потребности и тенденции

1. Предоставяне на концесии и отдаване под наем на морски плажове

***Дейности за предоставяне на продукта/услугата***

Дейностите по изпълнение на програмата за отчетния период извършени от отговорните дирекции са както следва:

 **Главна дирекция „Туристическа политика”** подпомага Министъра на туризма при осъществяването на държавната политика в областта на туризма. Стремежът е към все по-качественo и срочно осъществяване на функциите и правомощията.

* Продължава практиката за провеждане на изнесени заседания на Националния съвет по туризъм, която се приема за изключително полезна и ефективна от туристическия бизнес и от представителите на изпълнителната власт. Националният съвет по туризъм е консултативен орган към министъра на туризма и се утвърди като работещ орган, чиито решения се обсъждат и приемат с активното участие и партньорство на туристическия бизнес. За периода 01.01-30.06.2017 г. е проведено 1 заседание на Националния съвет по туризъм в гр. Бургас.
* Във връзка с компетенциите на министъра на туризма по провеждане на държавната политика в областта на туризма са създадени два нови съвета- **Съвет по законодателството в областта на туризма**, който ще обсъжда всички законови и подзаконови нормативни документи, за да се намерят най-добрите решения за намаляване на административната тежест на бизнеса, както и за функциониране на сектора и **Съвет по маркетинг и реклама**, който да предлага и обсъжда дейностите по програмата за национална туристическа реклама. Съставът и на двата съвета включва експерти от научната и образователната среди и представители на туристическия бранш.
* Във връзка с правомощията на министъра на туризма да подпомага дейността на компетентните органи за провеждане на държавната политика в областта на обучението и повишаване квалификацията на кадрите в туризма **продължава работа Междуведомствения съвет за кадрите в туризма,** създаден като консултативен орган към министъра на туризма със Заповед № Т-РД-16-26/22.02.2016 г.

На 20.02.2017 г. в гр. София се проведе четвъртото поредно заседание на съвета, на което се разгледа предложение за изменение на допълнение и изменение на длъжностите в областта на туризма по Национална класификация на професиите и длъжностите в Република България – 2011 г. (НКПД) и на професиите в областта на туризма по Списъка на професиите за професионално образование и обучение (СППОО) към Закона за професионалното образование и обучение

В следствие на проведени междуведомствени разговори и след разглеждане в Националния съвет по трудова миграция и трудова мобилност към Министерството на труда и социалната политика, в който участва заместник-министър на туризма, на 16 юни 2017 г. в Държавен вестник е обнародвано **изменение на Правилника за прилагане на Закона за трудовата миграция и трудовата мобилност**, прието на заседанието на Министерския съвет на Р България от 08.06.2017 г., с което допълнително се облекчават условията за наемане на работници от трети страни, а именно отпада изискването работодателите да представят документи за образование, специалност, правоспособност, професионална квалификация и опит на чуждите работници, които искат да наемат за сезонна работа до 90 дни в рамките на 12 месеца. Премахва се и изискването към представената обосновка за краткосрочно наемане на чужденци да се прилагат копия от обяви в интернет, местни и национални медии. Промените дават възможност на работодателите в туристическия сектор да наемат своевременно необходимата им временна и краткосрочна работна сила, като се запази качеството на предлаганите услуги и ръстът на чуждестранните туристи в България.

**•** Важна част от диалога с туристическия бизнес е създаването на **специална рубрика на институционалната страница на министерството „С лице към бизнеса“.** В тази посока са и осъществените промени във визуализацията на статистическите данни, които министерството публикува, както и други полезни рубрики, разработени на страницата.

**•** Инстаграм страницата на **платформата “I Love Bulgaria”,** която бе разработена с институционалната подкрепа на министерството и пусната за свободно ползване като мобилно приложение обединяваща информация и снимки за 100-те национални туристически обекта и много полезна информация за потребителите на туристически услуги, стартира на 15 февруари 2017 г.

* Със Заповед №Т-РД-16-81/07.03.2017 г. е създадена **работна група за разработване на Наредба за Националния туристически регистър.** В нея се включват представители на Министерство на туризма, ГД Национална полиция, ДАНС, НАП, КЗП, НСИ и Националното сдружение на общините в Република България. Разписването на правилата на обмен на данни по реда на чл. 166 от Закона за туризма следва да се извърши въз основа на изпълнена дейност за проектиране по договор за обществена поръчка за „Проектиране и разработване на ЕСТИ“. Регламентиране на функционирането на НТР и ЕСТИ като част от регистъра
* Поради големия обществен интерес е удължен **срокът за обществено обсъждане до 30.09.2017г. на публикувания на 30.12.2016г. проект на ЗИД на ЗТ.**
* **Със Заповед Т-РД-16-70/01.03.2017г. на Министъра на туризма е създадена РГ във връзка с въвеждане в националното законодателство на Директива 2015/2302 на Европейския парламент и на Съвета от 25 ноември 2015 г. относно пакетните туристически пътувания и свързаните пътнически услуги**. Вследствие на проведените срещи на работната група бяха одобрени дефиниции на легалните определения, които ще бъдат въведени в Закона за туризма чрез транспонирането на Директивата. Работната група взе решение проекта на Закона за изменение и допълнение на Закона за туризма, в частта, в която въвежда Директива (ЕС) 2015/2302 да бъде процедиран самостоятелно и в него да не бъдат включени останалите предвидени изменения на Закона за туризма, които към момента са публикувани за обществено обсъждане, предвид техния широк обхват и потенциална възможност за забавяне и неспазване на срока за транспониране на Директивата в случай, че всички изменения се процедират едновременно. Към проекта ще бъдат включени единствено мерки за намаляване на административната тежест, разпоредби за създаване на Инспекторат към министъра на туризма и „Център за развитие на човешките ресурси в областта на туризма“ към Министерство на туризма.

**•** В резултат на проведена открита процедура за възлагане на обществена поръчка с предмет: **„Актуализиране на Национална стратегия за устойчиво развитие на туризма в Република България 2014 - 2030 г. и Плана за действие към нея“,** в ход е изпълнение на сключения договор през отчетния период, като е изготвен цялостен актуален ситуационен анализ на туристическото развитие в България и проект на визия, мисия, стратегически цели, приоритети, приоритетни видове продукти, план за действие разработен е и механизъм за изпълнение, наблюдение и оценка на НСУРТБ. Проведени са три проучвания сред заинтересованите страни. Консултационните документи са публикувани на 28.04.2017 г. в Портала за обществени консултации и на интернет страницата на МТ от екипа на МТ, както и на собствената интернет страница на проекта. Общественото обсъждане продължи 30 дни (до 28.05.2017 г.). Проведена е и още една консултационна форма – дискусионен форум (работна среща) за представяне и консултиране на актуализираната НСУРТБ и Плана за действие.

* Вписана е първата организация за управление на туристически район (ОУТР). Със Заповед №Т-РД-17-17/05.06.2017 г. на министъра на туризма, ОУТР „Родопи“ е вписана в Националния туристически регистър, след проведено учредително събрание на 30.03.2017г.
* В ход е процедура по учредяване на Организация за управление на Варненски черноморски, открита със Заповед №Т-РД-14-84/16.12.2016 г. в бр. 7 от 20 януари 2017 г. на Държавен вестник.
* За подобряване на координацията на национално, регионално и местно ниво по отношение развитието на туризма, през отчетния период, **Главна Дирекция „Туристическа политика” организира провеждането (съдейства при организирането) на редица презентации/кръгли маси/срещи/форуми по въпроси, касаещи устойчивото развитие на туризма.**

**Дирекция „Програми и проекти в туризма“** съсредоточава усилия за изпълнение на дейности, водещи до реализиране на целта за **Диверсификация на националния туристически продукт**, като подпомага процеса на позициониране на България, като туристическа дестинация в по-висок клас на световния туристически пазар като качество и добавена стойност, чрез изпълнение на проекти с външно финансиране.

В посока разработване, изпълнение, мониторинг, контрол и докладване по проекти по оперативните програми, изпълнявани от МТ като директен бенефициент се работи координирано с Управляващия орган на Оперативна програма „Иновации и конкурентоспособност“. В тази връзка, през отчетния период Министерството на туризма, в качеството си на бенефициент, участва актуализирането и редакцията на Методологията и критерии за подбор на операции по процедура „Предоставяне на институционална подкрепа на Министерство на туризма за дейности, свързани с повишаване капацитета на МСП в областта на туризма“. В резултат КН на ОПИК ги одобри през м. май 2017 г. Очаква се обявяване на процедурата за набиране на проектни предложения от страна на Управляващия орган.

В посока участие в процеса на **Разработване, изпълнение, мониторинг, контрол и докладване и партньорство по проекти и програми, финансирани от други външни източници**, дирекция „Програми и проекти в туризма“ успешно участва в изпълнението на два проекта по програма „Дунав“, два проекта по програма COSME и по един проект по програмите за трансгранично сътрудничество с Румъния и Турция. Подадено бе и ново проектно предложение по програма „Дунав“. Изпълняваните проекти са насочени към провеждане на комуникационна кампания за популяризиране на ЕДЕН дестинациите в България и провеждане на Национален конкурс за избор на ЕДЕН дестинации на тема „Културен туризъм“. По програма „Дунав“ се финансира един проект за подкрепа на координаторите по ПО 3 на Дунавската стратегия, чрез който се организират различни събития и анализи във връзка с изпълнението целите на приоритетната област. Вторият проект по програма „Дунав“ има за цел извършването на анализ, който да идентифицира малко познати културно-туристически обекти в Дунавския регион. На следващ етап от изпълнението на проекта ще се изпълни пилотен проект в гр. Видин за създаване на 3D модел на крепостната система „Калето“ и синагогата. Чрез изпълнението на проекта по програмата за ТГС с Турция ще се популяризира трансграничната територия Бургас, Хасково и Ямбол.

При изпълнението на целта за **утвърждаване на България като лидер в туристическото развитие на ЕС и региона** от ключово значение е осъществяваната дейност по реализацията на Стратегия на ЕС за Дунавския регион и ролята на МТ като съкоординатор на Приоритетна област 3 „Насърчаване на дейностите в областта на културата и туризма и преките контакти между хората”. В тази връзка, през отчетния период е организирано и проведено заседание на Направляващата група на приоритетна Област 3 на Дунавската стратегия през м. юни 2017 г. в гр. Белград, Сърбия. Министерството участва текущо в срещи и международни събития във връзка с изпълнението на Дунавската стратегия. В ролята си на координатор участва в набирането и оценката на проекти предложения по фонда за стратегически проекти в Дунавския регион. Участва и в подготовката на процедурата за набиране на проектни предложения по seed money facility по програма „Дунав“. Стартира и подготовката на Българското председателство на Дунавската стратегия и годишния форум през 2018 г.

Представители на дирекция ППТ **текущо участват в комисии/работни групи/съвещателни и консултативни органи/комитети за наблюдение** по структурните фондове и трансграничните програми за България за периода 2014-2020 г., като с това участие се обосновава от осъзната необходимост тези програми да бъдат използвани като основен финансов инструмент на икономическото развитие. При тях е от съществена важност да бъде приложен правилния подход туризмът да бъде интегриран правилно в програмите, като стремежът е залаганите мерки да съответстват на конкретните липси и потребности на бранша. Активно се участва и в подготовката на Българското председателство на Съвета на ЕС през първата половина на 2018 г., чрез участието в текущи обучения, изготвяне на календар със събития и културна програма.

**Дирекция „Управление на морските плажове“**, която подпомага министъра на туризма организира и осъществява контрол на морските плажове и дейности по предоставяне на концесии на морски плажове и отдаването им под наем. С приоритет се организират действия по предоставяне на концесии на морски плажове по реда на Закона за устройството на Черноморското крайбрежие. Към момента сe подготвят за стартирани процедури за предоставяне на концесия на 25 морски плажа, а броят на тези, които се подготвят за отдаване под наем е 20.

За отчетният период за обезпечаване на летен сезон 2017 г. са сключени от министъра на туризма 30 нови договори за наем на морски плажове. За обезпечаване на летен сезон 2017 г. са организирани тръжни процедури за отдаване под наем на морски плажове по реда на Правилника за прилагане на Закона за държавната собственост, обявени със заповед на министъра на туризма.

 Стопанисването на морските плажове пряко от държавата, изискват разходване на значителен финансов ресурс, който да обезпечи осъществяването както на задължителните дейности по осигуряване на водното спасяване, по обезопасяване на прилежащата акватория, здравното и медицинско обслужване и санитарно-хигиенното поддържане на морския плаж, така и на предоставянето на услуги на посетителите. Тези аргументи са фактическо основание за привличане на частни инвеститори, които, стопанисвайки морските плажове, поемат на свой риск и със собствени средства поддържането и управлението на морските плажове, в името на обществения интерес и с цел осигуряване на безопасни условия за ползването им по предназначение.

 Управлението на морските плажове налага извършване на редовни и извънредни проверки на място за изпълнение на условията на концесиите и наемите и на задълженията на концесионерите и наемателите, което поражда необходимостта от сключване на граждански договори с външни експерти за подпомагане дейностите по контрола.

 Част от дейността на дирекцията във връзка и с контрола и с методологията е сезонна и временна, което налага да се привличат експерти от различни области за определен период от време, а не за постоянно.

 Министерството на туризма осигурява и поддържа информационни табели за всички плажове, съдържащи името на съответния плаж, неговият наемател/концесионер, описание на правата на посетителите на морския плаж и задълженията на наемателя/концесионера , както и горещ телефон за подаване на сигнали при констатирани нередности на морския плаж. За популяризиране на морските плажове е предвидено се разработят и изработят и пътни табели, които да указват местонахождението им.

 Дирекцията следи за своевременна организация на дейности по предоставяне на все повече неохраняеми морски плажове на концесии или под наем с цел обезпечаването им със задължителни дейности.

**БЮДЖЕТНА ПРОГРАМА „РАЗВИТИЕ НА НАЦИОНАЛНАТА ТУРИСТИЧЕСКА РЕКЛАМА И МЕЖДУНАРОДНО СЪТРУДНИЧЕСТВО В ОБЛАСТТА НА ТУРИЗМА“**

***Цели на програмата:***

1. Популяризиране на туристическата марка „България“ и утвърждаване на позитивен имидж на страната сред целевите групи.

2. Засилване на информираността за България и интереса към разнообразните туристически продукти с цел да се превърне в целогодишна туристическа дестинация, която предлага богати възможности за лятна и зимна почивка, с древна култура, богата на исторически и архитектурни паметници, с минерални източници и красива и съхранена природа, като дестинация, предлагаща сигурност и спокойствие на своите гости.

3.Прилагане на най-ефективните маркетинг инструменти за позициониране и промоция на България като атрактивна туристическа дестинация, съгласуван с браншовите организации и големите туроператори, работещи на целеви пазари за България чрез таргетирани послания на различните пазари, насочени към целевите групи в следствие на анализи от подробни проучвания.

4.Сътрудничество на Република България с международните органи и организации в областта на туризма.

5.Активна работа на място на националните туристически представителства на България на основни целеви пазари съвместно с държавни институции, мисии и посолства зад граница и неправителствени организации.

***Продукти/услуги, предоставяни по програмата***

1. Популяризиране на българския туристически продукт чрез участие с национални и информационни щандове на международни туристически борси и туристически изложения в България.

2. Осъществяване на комуникационни кампании на основни целеви пазари с цел утвърждаване на позитивния имидж на България като дестинация и насърчаване на избора й от целевите групи.

3. Популяризиране на специализирани видове туризъм и организиране на журналистически турове, включително чрез промотиране на тематични туристически маршрути.

4. Представяне на продукти или услуги пред чуждестранни туроператори и агенти.

1. Събиране, обработване, оформяне и предоставяне на необходима информация за обслужване на индивидуални чуждестранни и български туристи от Национален туристически информационен център на министерството.
2. Международно сътрудничество в областта на туризма.

***Дейности за предоставяне на продукта/услугата***

Дейностите по изпълнение на програмата за отчетния период за които отговаря **дирекция "Маркетинг, реклама и информация в туризма"** са ориентирани към изграждане на имидж на България като целогодишна туристическа дестинация чрез пазарно позициониране на основни и нови пазари, както и чрез активно рекламно присъствие на вътрешния и външния пазар.

Осъществени са участия с национални и информационни щандове на 34 /тридесет и четири/ международни туристически борси и туристически изложения в България.

Проведена е рекламна кампания, целяща насърчаване на вътрешния туризъм за безвъзмездно предоставяне на рекламни билбордове на територията на областните градове и община, за промотиране на туристически продукти и атракции, намиращи се на територията на други области и общини в Република България.

Организирани са 3 /три/ журналистически тура за промотиране на тематични туристически маршрути

Проведени са 4 /четири/ акции по насърчаване на продажбите съвместно с водещи туроператори на целеви пазари, съвместни участия в презентации, е-маркетинг и организиране на експедиентски турове.

Осъществявани са 3 /три/ презентации и 3 /три/ форума за представяне на специализирани форми на туризъм – културно-познавателен, еко-, балнео- и спа туризъм, гурме-туризъм и винарски турове, спортен, конгресен и др. и разнообразяване на традиционните масови продукти с цел утвърждаване на България като туристическа дестинация на четирите сезона.

Извършени са и следните дейности в областта на международното сътрудничество отговорност на **дирекция „Международно сътрудничество и инвестиции в областта на туризма“**:

За първото полугодие на 2017 г. **Дирекция „Международно сътрудничество и инвестиции в областта на туризма“** насочва своите усилия в посока развитие партньорството на България със международни организации като Световната организация по туризъм и Организацията за черноморско икономическо сътрудничество. Организирано е участие на Министерството на туризма в 6 международни форума на високо равнище в областта на туризма в 5 европейски държави, както и работно посещение в Брюксел. Организирани са над 50 двустранни международни срещи на политическото ръководство на Министерството на туризма.

Проведени са преговори за подписването на три международни споразумения в областта на туризма – с Египет, Сърбия и Уралската туристическа асоциация.

Туристическите представителства поддържат интензивни контакти с централите на повечето от големите и водещи туроператори за България. Организиране пресконференции, кръгли маси, журналистически турове с разнообразна насоченост. Разпращат информационно-рекламни пакети за туроператори, туристически групи и самостоятелни туристи; семейства, туристически целеви групи.

Министерството на туризма проучва възможностите за облекчаване процеса на издаване на туристически визи за България. Работи съвместно с други държавни структури в посока гарантиране сигурността на туристите в страната ни.

Министерството на туризма разработва конкретни проекти с цел привличане на инвестиции в областта на туризма в България и отговоря на запитвания от страна на потенциални чуждестранни инвеститори относно установяване на българския пазар.

Активно организира участие на България в 22-рата сесия на Генералната асамблея на Световната организация по туризъм към ООН, на която ще се бъдат избрани новите членове на Изпълнителния съвет на Организацията и заместник-председателите на Регионална комисия „Европа“(РКЕ). България е подала своите кандидатури и Министерството на туризма работи активно посока преизбирането ни за член на Изпълнителния съвет и за заместник-председатели на РКЕ.

Проучват се възможностите за създаване на съвместни туристически продукти със Сърбия, Румъния и Гърция, които да бъдат реализирани на Китайския туристически пазар.

Министерството на туризма активно участва в подготовката на Българското председателство на Съвета на Европейския съюз. Редовно участва в Съвета по европейски въпроси към Министерски съвет. Предоставена е информация за броя на планираните събитията, които ще бъде проведени по време на Председателството от страна на МТ.

**Обобщение:** Международното сътрудничество в рамките на компетенциите на МТ се развива и обхваща все повече държави и международни организации. Ролята на МТ в международен план е все по-видима и признанието, което засвидетелстват чуждестранните ни партньори е доказателство за висока степен на изпълнение на поставената цел.

**БЮДЖЕТНА ПРОГРАМА „АДМИНИСТРАЦИЯ“**

Програмата се изпълнява от дирекциите от общата администрация и ръководителите на административни структури на пряко подчинение на министъра на туризма, както и служители на пряко подчинение на министъра на туризма.

***Цели на програмата***

Основна цел на програмата е подобряване държавното управление в областта на туризма и повишаване професионалните умения на администрацията.

Целта на програма „Администрация“ за отчетния период е постигната, чрез навременно осигуряване дейностите по управление на човешките ресурси и административното, информационно, финансово и материално – техническо обслужване на служителите от специализираната и общата администрация.

Осъществените дейности възложени на служителите от общата администрация за отчетния период подпомагат изпълнението на останалите програми и допринасят за постигането на стратегическите цели на МТ.

*Дейности за предоставяне на продукта/услугата:*

* Участие в разработването и съгласуването на проекти на нормативни актове;
* Процесуално представителство на министерството пред съдилищата;
* Разработване на проектобюджет на министерството в програмен формат и по Единна бюджетна класификация – изготвени и представени в сроковете съгласно указанията на Министерство на финансите;
* Отчет на изпълнението на бюджета и на сметките за средства от Европейския съюз – изготвени и представени в сроковете съгласно указанията на Министерство на финансите ;
* Счетоводно и касово отчитане, изготвяне на оборотни ведомости и годишен финансов отчет – изготвени и представени в сроковете съгласно указанията на Министерство на финансите;
* Деловодно обслужване и опазване на класифицираната информация;
* Програмно и техническо осигуряване на администрацията на МТ;
* Материално-техническо снабдяване и транспортно обслужване – осигурени са необходимите материали за нормално извършване дейността на администрацията;
* Административно обслужване на юридически и физически лица на "едно гише";
* Протоколна дейност на министерството и организиране на дейности.